Горачићки епитафи: домаћице
Горачићки епитафи: домаћице преписи су епитафа са надгробних споменика у драгачевском селу Горачићи. Записи представљају драгоцена микро-историјска сведочанства која сведоче о житељкама овог села током 19. и прве половине 20. века, осветљавајући бројне друштвене и животне околности, истовремено и промене духа времена. 

Споменика женама мање је него њиховим брачним друговима. Биле су верне супруге, часне, радишне, поћудне, све - брижне мајке. Понека ликовно представљена у камену, другима, поред крстова, Христовог распећа, воштанице и голубова који зобљу грожђе, уз лозице и цветове, у камен урезиван алат за ручни рад или крављача, ако је била позната планинка. Свакој се истиче да је била верна супруга, ни једном то није речено за брачног друга.

Епитафи: 

 Овде почива раба божја СЕЛЕНА супруга Вуја Стевановића
 Овај јој знак подиже њен муж Вујо.
 Черговиште

 Овде сарањена СТОЈКА супруга Миљка Суруџића из Горачића која поживи 60 и неколико лета па се сетиг и онога света па сад лако душом дишем за живота спомен пишем род родила и децу изродила Бог да јој душу прости.
 Умрла (...)
 Суруџића гробље

 Зора руди
 мене мајка буди
 ДРАГОЈЛА супруга Радосава Басарића из Губереваца поживе 22 г. Умрла (...)
 Бог да јој душу прости.
 Овај јој спомен подиже ожалошћени отац Љубо Јеринић мајка Стојна и брат Василије.
 Петковића гробље

 Зде почи[вает] МИЛИЦА жена... Сенице из Горачића престависе на 1834 л[ето]
 Сјеничића гробље

 Овде почи[ва] Раза... [супруга]... Стевановића из Г[орачића] а умре 19 (...) 1837 г.
 Сјеничића гробље

 Зде почивает раба божја ПЕТРИЈА : престависе маију 1837 г.
 Ружичића гробље

 [Овде] почива М (...) жена (...) Васиљевића из Г[орачића] живи (...)
 Бог даје прости.
 Петковића гробље

 Зде почивает раб : божи СТАНОИКУ мајка Мијушка ковача престави се виека во лето 1839 лет.
 Баба ИЛИНКА : Петра Стевановић : пожи : 62 г: умре у 1842 г.
 Ружичића гробље

 1847
 зде поч[ива] раба божја ПЕРУНИКУ супруга радована Стевановића.
 Ружичића гробље

 1848
 овде почива МАРИЦА супруга милана Јаковлевића поживе 25. г. умре 1 септембра.
 Јаковљевића гробље

 Зде почива Василија супруга Давида ковача поживе 60 г. умре на 1849.
 Ружичића гробље

 ИС ХС НИ КА
 Овде почива : раба божја МАРТА супруга почившег Вуксана Радосавчевића : поживи 46 г. умре 1853 г.
 Споменуе Петар син и Радосав унук его 1881 г.
 Черговиште

 [Овде] почива Блажено:упокоена ГВОЗДЕНИЈА супруга мијаила станића поживи 65 : Го : умре 14 јануарија у : 1854 : Го :
 Черговиште

 СТАМЕНИЈА супруга Ђорђа Стјепановића из Горачића живи 51 г. и умрие у 1859 г.
 Бог да е прос[ти].
 Горње Кнежевића/Страњанчевића гробље

 БОСИЛКА Јањић жена Димитриева пож[иви] (...) престави се 186(...)
 Зимоњића гробље

 Овде почива раба божиа РУЖИЦА супруга Милована Станковића која поживи 46 г. а умре у 1861 г.
 Овај билег ударио Милован за вечни спомен.
 Бог да јој душу прости.
 Ружичића гробље

 Овде : почива : МИЛИЦА супруга Сретена Стевановића : која поживи 26 годи : а умрие у 1862 : г.
 Черговиште

 Овде почива раба Божија САВА супруга МИЛАНА Евремовића из овог села поживи 25 г. умрие 16 јануарија 1864 г.
 Споменуе брат Сретен Бабић из Виче.
 Сјеничића гробље

 ИС ХС НИ КА
 Овде почива раба божија СПАСЕНИЈА супруга покојног Милића Ружичића поживи 58 г. умре 4-ог априла 1864 г.
 Оваи билег подигоше Рисим Ђурђе и Мијаило синови својој мати за вечни спомен.
 Ружичића гробље

 Овде почива Раба Божија ЦМИЉАНА супруга Милутина Главоњића из Горачића која поживи 70. г. а престависе 5-г септембра у 1868. Г.
 Овај биљег подиже Милое мајци како милое тако и Димитрије и Савко.
 Зимоњића гробље

 Овде почива : раба Божиа ДАНИЦА супруга Јовице Царевића из Горачића поживи 40 г. умре 25г марта у 1871 г.
 Сјеничића гробље

 Овде почива Раба Божија
 ЉУБИЦА супруга Мијаила Кнежевића која се престави 8г но[в]ембра 1872 г. у најлепшем цвету младости свое у 26 г[одини].
 Бог да јои душу прости.
 Споменуе своим трудом нежалећи трошка Миаило благодарни муж.
 Горње Кнежевића/Страњачевића гробље

 Овде почива ЈЕКА Драшковић из Горачића која поживи 68 г. а престави се 25 марта 1873 г.
 Овај спомен подиже јој син Драгић.
 Петковића гробље

 Овде почива раба божиа ЦМИЉАНА жена Милоша Стевановића из Горачића која поживи 50 год. а умре 23. новембра у 1875 год.
 Споменуе Мато и Јеротије синови 6. јуна у 1890 г.
 Черговиште

 Овде почива Блажена упокоена Раба Божија ЈАНА супруга поч. Милосава Зимоње из Горачића која часно и поштено 59. г. умрла 2. јула. 1876. год.
 И Бог да јој душу прости.
 Овај спомен подигоше њени благодарни синови Живко и Аврам.
 Зимоњића гробље

 Овде почива Раба Божиа ДАНИЦА супруга почив[шег] Јовице Царевића из Горачића поживи 40 г[одина] умре 2г марта у 1877 г.
 Сјеничића гробље

 Овде почива раба божија ПЕТРА супруга Мијаила Бошковића из села Осонице поживи 80 г. умрие 12 фебруара 1879 г.
 Оваи билег подижејој син (...) Милош (...)
 Суруџића гробље

 Овде СТАНЦА супруга Јована Радосавчевића умрлае од 60 : г. 9 : маја 1879 г.
 Черговиште

 Овде тико почива раба Божија ЦМИЉКА супрга поч. Милоша Јаковлевића. из овог села Горачића а која чесно и поштено поживила 48 година, а преставила се у Вјечни Живот 10-ог августа у 1881 год.
 Бог да јој душу прости.
 Овај надгробни спомен подиже њен девер радосав из поштовања и њен син тиосав 1881.
 Писа Дмитар Ђоковић и Глишо Дмитрић.
 Јаковљевића гробље

 Овде почива : раба божа ЦМИЉАНА супруга покоиног : Милана Јаковлевића : која чесно : поживи : 48 г. а престависе : 6-г новембра у 1882 : Г.
 Бог да јој душу прости :
 Писа Митар Ђорђевић.
 Јаковљевића гробље

 Овде тико: почива раба божиа СТАНИКА покојног: нике Петровића из Горачића која чесно поживи: 50: Г. а престависе 17-ог Априла у 1883: Г.
 Бог да јој душу прости.
 Оваи: надгробни знак: ударише вељко и раденко поштовани: синови: его у 1883: године
 писа МЛАЂЕН Раковић из Горачића.
 Јаковљевића гробље

 Овде почива раба божја РУЖИЦА жена покојног Владимира Стевановића из Горачића која чесно поживи 46 г. а умре 23-г јуна 1888 : г.
 Бог да јој душу прости (...)
 Спомен (...)
 Черговиште

 Овде тико почива Раба Божија РАНЂИЈА супруга поч. Милована Главоње, из Горачића, која у чести поживила 80. г. А престави се у вјачни живот 5. Авгу[ста] 1889. г.
 И Бог да јој душу прости.
 Овај спомен подижејој Благодарни Њен унук Радоје.
 Зимоњића гробље

 Пред Овим спомеником леже смртни остатци упокојене РАЈКЕ супруге Милинка Царевића трговца из Горачића која поживи 34 г. а престави се у вечност 2 јануара 1890 г.
 Бог да јој душу опрости.
 Овај споменик подигоше јој синови Мића и Светолик а са трудом стараоца Милорада Царевића и Љуба Јоксимовића.
 Сјеничића гробље

 Овде почива Раба Божија
 РУЖИЦА СУПРУГА Алексе Радосавчевића из Горачића која поживи 45 год[ина] а умре 2 фебруара 1893 г.
 Черговиште

 СТАНИЦА супруга Алексија Јањића из Горачића, рођена 1824 г. умрла 1899 год.
 Овај спомен подиже њен муж Алекса и синови Живојин и Икодин.
 Зимоњића гробље

 Овај споменик подиже Милован Стевановић из Горачића а својој сестри СТОЈКИ која живи 32 г. а умре 12 фебруара 1900 год.
 Бог даје душу прости.
 На жалост, својој вамили[ји].
 Черговиште

 Овде почива Раба Божија РАЈКА супруга Аврама Стевановића из Горачића која по живи 50 г[одина] умрлаје марта 1901 г.
 Бог да јој душу прости.
 Овај спомен подиже њен син Урош и унук Исидор.
 Сјеничића гробље

 ЦМИЉКА супруга Мата Стевановића из Горачића поживи 60 год. а умре 30. марта 1901 год.
 Бог да јој душу прости.
 Спомен јој подиже син Милош и унуци Видосав и Миленко.
 Черговиште

 У овом мрачном гробу почивају земни остатци упокоене рабе Божије ЦМИЉКЕ врсне супруге Милана Раковића из Горачића која часно поживи 58 год. а престави се у вечност 13 јула 1903 год.
 Бог да јој душу прости.
 17 августа 1903 г. овај јој надгробни споменик подигоше њен благодарни муж Милан Раковић и синови Петар и Веселин. Својој никад непрежаљеној мајци Цмиљци.
 Ружичића гробље

 Овде почива ЈЕЛЕНКА супруга Раденка Јањића из Горачића (...)
 са стране син Радојица од 3 год. а умро 1904. год.
 Спомен подиже син Ђорђе Јањић.
 Зимоњића гробље

 Ој младости
 ти тужна жалости
 моме роду
 рано цветаг а рано увенуг
 као ружа од јаркога сунца
 покоси ме смртна коса
 па не жали што је роса
 РИСТОСИЈА супруга Живана Трашевића из Горачића која поживи у најлепшем цвету своје младости 26 г. а пресели се на тугу и жалост својих родитеља браће сестре и осталих 10 јуна 1904 г.
 Бог да јој душу прости.
 Овај спомен подиже њен муж Живан и син Витомир сна Добринка отац Вукашин и браћа Јаков Светозар (...) из Гуче (...)
 Зимоњића гробље

 ИС ХС НИ КА
 О љубезни слатки брате никад нисам ја мрзила, нате, приђи ближе и прочитај подпис овде те ти види кога ова мрачна кућа затвори и од Сунца навек заклони доброжелећег родитеља ЈЕЛЕНЕ верне супруге покојног Луке Терзића из овог села Горачића (...) Кућу одгајила и закућила а живела је у чести 59 год. Па тек ми тековина у напредак пође ал конац смртни и судбина дође те и моје тело сложи вође на жалост своме (...)
 Жалосна јој пратња вјечном дому.
 Овај надгробни споменик подиже њен син Миле Терзић својој никад не заборављеној мајки за знак гроба док је српског рода у 1905 год.
 Сјеничића гробље

 Овде сарањена КРСТИНА супруга Максима Василијевића поживи 46 г. а умрла 24 априла 1905 г.
 Бог даје душу прости.
 Овајој спомен подиже њени синови Ранко и Радивоје.
 Сјеничића гробље

 Пред овим спомеником постоје кости МИЛОСАВЕ супруге Ранисава Јањића из Горачића која живи 45 година а умрла 5 августа 1908 год.
 Бог да јој душу прости.
 Овај спомен подиже њен муж Ранисав и њени синови.
 Зимоњића гробље

 Сунце јарко не сијаш једнако
 моја мајко жали ме једнако
 МИЛЕНУ супругу Владимира Радосавчевића из Горачића, која чесно. поживи. у браку 7 година. А свега 26 година младости своје. А престави се 30. маја 1914 год.
 Бог да јој душу прости.
 Овај спомен подиже њен муж Владимир и ожалошћени отац Милош Зимоњић из Горачића не жалећи труда свога 1914 године.
 Черговиште

 Овде је сарањена АНОКА супруга пок. Алексе Стевановића из Горачића која поживи 60 год. а умрла 24. децембра 1912 г.
 Бог да јој душу прости.
 Овај спомен подиже јој син Симеун.
 Черговиште

 МАРТА Јеринић (...) оста удова и живећи још 40 година после смрти свога мужа и није хтела удати се због ситне деце и сачува иг и закупи велико имање па га остави својим пунолетним синовима које је за живота и оженила (...) умре 1913 год.
 Бог да јој душу прости (...)
 Петковића гробље

 Ој путниче приђи ближе те прочитај над чијем се телу овај ладни спомен диже.
 СТАНКА жена Панта Цогољевића из Горачића која часно поживи 63 год. а умре 13 фебруара 1914 г. и њена се душа у вечнос[т] пресели а под земљом остадоше кости те реците Бог даје душу опрости.
 Овај јој спомен сподигоше синови Миљко Миленко и Милосав кћер Даринка 1937.
 Суруџића гробље

 У овом мрачном гробу почивају земни остатци покојне СТАНКА супруга пок. Видосава Јањића из Горачића поживи 45 год. Умре 1915 г.
 Бог да јој душу прости.
 Спомен подижу њени синови Мијалко и Милија.
 Зимоњића гробље

 ЈЕЛА жена Крста Стевановића из Горачића која часно поживи 35 год. а умре 1915 (...)
 Бог да јој душу прости.
 Спомен јој подиже муж Крста и син Драгољуб.
 Петковића гробље

 Овде пред овим ладним каменом а шареним споменом: почивају земни остатци РОСА супруга пок : Сретена Стевановића из Горачића : која часно поживи 84 године : а престави се у вечни дом 8. јануара 1915. године :
 Бог да јој душу прости :
 Овај надгробни знак подигоше њен синовац Милоје и унук Радосав и Сретен и праунук Гвозден.
 Черговиште

 Овде почива тело часне Српкиње добре раднице ПЕРСЕ жене поч. Милисава Стевановића из Горачића пож. 45 г. умре 26-II-1915 г.
 Черговиште

 Овде почива МИЈОЈЛА жена Павла Вујовића у браку живела (...) и погинула 22 октобра 1915 год. на свом огњишту од аустринске војске.
 Спомен јој подиже њена ћерка Лепосава и зет Ранко Максимовић из Виљуше 1933 год.
 Породично имање

 Овде лежи тело честите домаћице ЈЕЛЕНЕ жене Тиосава Јаковљевића : која паде од непријатељских улизица - разбојника, Србина приликом уласка Аустријске војске у Србију 17. новембра [19] 15 год. у својој кући (...)
 Јаковљевића гробље

 Ево гроба неизбежна двора
 где се одмара тело од умора
 СТОЈА супруга Јеротија Стевановића из Горачића: живи 68 г. а престави се у вечни дом 23 вебруара 1917. г.
 Бог да јој душу прости.
 Овај јој спомен подиже њен муж и зет Радомир Милићевић.
 Черговиште

 Овде почива тело ДАРИНКЕ супруге Мијата Јевремца која поживи 28 год. а умрла је 21 јануара 1918 год.
 Бог да јој душу опрости.
 Овај (...) спомен подигоше синовац Веселин и син (...)
 Сјеничића гробље

 Овде се одмара тело племените Српкиње ПАУНЕ супруге Милорада Царевића која се одужи роду и отаџбини пославши у крвав бој сву своју децу да је од непријатељске најезде бране и чезнући за истим паде и престави се у вечност 20 фебруара 1918 г. у 58 години старости не дочекавши да види увећану отацбину и синова са бојна поља.
 Овај спомен подижу јој муж Милорад и синови Михаило Тихомир Јовица Миленко и унук Радомир.
 Сјеничића гробље

 У овом гробу
 жалосноме двору
 вечни сан борави
 раба бож. ПЕРСА супруга Давида Стевановића из Горачића која часно поживи 40 год. а престави се у вјечност 27. окто. 1918 год.
 Бог да јој душу прости.
 Спомен подиже јој њен муж Давид Стевановић у 1919.
 Черговиште

 Овде вене бујна младост своме роду тужна жалост МИЛУНКА жена Владимира Стевановића из Горачића као млада са својим другом поживи непуне 3 г. Смрт која никога обићи неће и мене младу 23 г. 8 новембра 1918 г. отрже од своје деце малог Живорада од шест дана остав да своју мајку жељно ишчекује јер је жељан материнске неге.
 Спомен подиже јој муж Владе и син Живорад.
 Сјеничића гробље

 Овде је сахрањена СТОЈАНА супруга Мирка Јањића из Горачића која поживи 26 год. и умре у Чачанској болници 29 јуна 1921 год.
 Бог да јој душу прости.
 Овде је сахрањена и кћер Бојана од 4 месеца Мирка и пок. Стојане Јањића умре 18 октомб. 1918 год.
 Спомену је отац Мирко Јањић.
 Зимоњића гробље

 Од истока од овог спомена лежи неуморно младо тело МИЛУНКЕ жене Велимира Трашевића из Горачића која са својим другом поживи 2 год[ине]. Смрт која никог обићи неће и мене младу у 24 год[ини] живота некте обићи негоме испред сунчева лепога сјаја сакри у ову хладну и црну земљу 13 марта 1919 год. Жао мене бјеше (...)
 Зимоњића гробље

 Овде почива верна и племенита супруга МИЛЕВА Икодина Јањића из Горачића која је живела на понос и дику својим укућанима и фамилије 59 година умрла је 22 јануара 1922 год.
 Бог да јој душу опрости.
 Овај спомен јој подиже муж Икодин и син Ранко.
 Зимоњића гробље

 РИСИМИЈА жена Павла Симовића из Горачића поживи 71 год. а умре 1927 год.
 Бог да јој душу прости.
 Спомен јој подиже унук Ранко и сна Милијана.
 Петковића гробље

 Овде вене узорна и племенита супруга ДРАГИЊА покојног Ранка Вељовића из Горачића која је поживила у браку са својим жалосним другом 14 год. трудећи се неуморно радећи не гледајући на удобност као и свога друга поживела часно и поштено 38 г. за углед целе фамилије престави се у вечност 15 септембра 1927 г.
 Бог да јој душу прости.
 Спомен овај за вечиту успомену подигоше јој пасторци Миливоје Петар и синови Радосав Драгић и Драгослав.
 Вељовића гробље

 Овде је сарањено тело ПАУНЕ супруге Војина Царевића из Горачића рођена 13 октобра 1914 год. умрла 8 децембра 1932 године. Бог да јој душу прости. Болест узе моју младост у својих 19 год. Као успомену остављам вам малу ћерку Радмилу ћери мила и Радојка кад порастете сетите се мене и твоја суза нека на гроб мој кане.
 Вишњем Богу хвала кад си ти остала.
 Спомен подиже јој муж Војин и девер Радомир.
 Сјеничића гробље

 Ево гроба неизбежна двора
 где се одмара тело од умора
 СТОЈКА супруга Љубомира Јеринића из Горачића која часно поживи 69 год. а престави се 13 јануара 1933 год.
 Бог да јој душу прости.
 Овај спомен подиже њен муж Љубомир и синови Ника и Милић унуци Видосав и Видое.
 Петковића гробље

 Овде почивају земни остатци покојне НИКОЛИЈЕ супруге Тикомира Јањића из Горачића која часно поживи 35 год. а престави се у вечност 14 августа 1934 год.
 Бог да јој душу прости.
 Овај спомен подиже њен свекар Радосав и муж Тикомир и девери Војислав и Бошко и синови Светислав и Милутин.
 Зимоњића гробље

 АНКА супр. МИЛОЈА Стевановића из Горачића која часно поживи 72 г. а умре 25-ок окто. 1936 г.
 Бог да јој душу прости.
 Спомен јој сподигоше синови Радосав и Сретен.
 Черговиште

 РОСА верна супруга Живка Филиповића из Горачића која часно поживи а умре 21. дец. 1936 г.
 Бог да јој душу прости.
 Овај јој споменик подиже син Ђорђе и остала породица.
 Јаковљевића гробље

 Овде сарањена СТОЈКА супруга Миљка Суруџића из Горачића која поживи 60 и неколико лета пасе сетиг и онога света па сад лако душом дишем за живота спомен пишем род родила и децу изродила Бог да јој душу прости. Умрла (...)
 Суруџића гробље

 ВИНКА Бодић поживи 77 год. а умрла 20. јуна 1937 год.
 Бог да јој душу прости.
 Спомен сподиже Станојло сна Станија унук Радослав.
 Петковића гробље

 Ој младости жао ми је тебе
 кратко време ти послужи мене
 МИЛЕНА супруга Срећка Ружичића Јањића из Горачића. Ја поживих 24 лета па ме стиже болест клета не могог јој наћи лека већ умријег 23 јула 1939 год.
 Бог да јој душу прости.
 На мом гробу цвеће неће нићи
 ви кажите мојој деци
 да им никад нећу стићи.
 Спомен јој подиже муж Срећко син Милош и кћи Нада.
 Зимоњића гробље

 КРСТИНА супруга Давида Стевановића часна и угледна домаћица. Ја поживих 68 лета па се сећам и онога света ето живим тешко душом дишем за живота себе спомен пишем са сином Милинко и сна Даринка и унуци.
 Черговиште

 ДРАГИЊА жена пок. Радосава Стевановића из Горачића ја поживик 63 лета пасе сетик и оног света, још лако душом дишем а себи за живота спомен пишем не пишем га од радости већ од туге и жалости за својим мужом.
 Доћи ће дан и мом животу крај па ако заслужим душа ће у рај Кад бог рече његово је прече.
 Пож. 67 г. умрла 11. III 1959 г.
 Черговиште

 Ево гроба неизбежна двора
 где се одмара тело од умора
 ВИНКА супруга Благоја Стојановића рођена 1902 год. добра радница и домаћица поживи часно и поштено 65 г. умрла 26. XII 1967 год.
 Спомен подижу синови Милован Раденко снаје Мица и Стоика.
 МИЉАВА Стојановић живела 67 год. умрла 4. марта 1930 год.
 Черговиште

 Од истока до овог спомена лежи неуморно младо тело МИЛУНИКЕ жене Велимира Трашевића која са својим другом поживи 2 год. смрт која никог обићи неће и мене младу од 24 год. живота нехте обићи небо ме испред сунчева лепога сјаја сакри у ову хладну и црну земљу 13 марта 1979 год. Жао мени бјеше (...)
 Зимоњића гробље

Напомене

Извор 
 Маринковић Радован М; Зоран Маринковић, Момчило Стевановић, „Камени памћеници Горачића”, Библиотека општине Лучани - Гуча, Гуча, 2017.
Драгачевски епитафи
Горачићки епитафи